Troy Brown, Omer Yurtseven Scouting (NBA Mock Draft 2018) | Τα μπασκετικά κακώς κείμενα
Troy Brown, Omer Yurtseven Scouting (NBA Mock Draft 2018)
0 0 Vaskos Πέμπτη, 8 Φεβρουαρίου 2018 Edit this post
Αγώνας: Oregon Ducks at Fresno State Bulldogs 68-61
Troy Brown Info: SF, Freshman, 2.01m, 97kg
Projected Pick: #20
Αναφορά παίκτη: Ιδανική σωματοδομή για πλάγιο, αρκετά δυνατός με μέγεθος για την θέση του. Παρότι είχε ρόλο SF στον αγώνα, δείχνει μια ευχέρεια στο να μπορεί να αγωνιστεί και στις υπόλοιπες θέσεις των γκαρντ. Αν και έχει κάπως βαριά ντρίπλα ώστε να τρέξει τον άσο, είναι αρκετά καλός πασέρ (3 ασίστ ανά παιχνίδι). Πηγαίνει μέχρι μέσα χρησιμοποιώντας τη φυσική του δύναμη, ενώ μπορεί να τελειώσει τις φάσεις και με τα δυο χέρια (55% στα δίποντα). Ικανός να ποστάρει κοντύτερους αντιπάλους. Είναι μεν αθλητικός αλλά του λείπει η εκρηκτικότητα. Με αδυναμία στο μακρινό σουτ, επιβάλλεται να βελτιωθεί στο μέλλον. Είναι καλός αμυντικός, δεν άφησε παίκτες να τον περάσουν, καλή τεχνική στα πλάγια βήματα. Πάντως από τη βασική πεντάδα ήταν ο αθλητής με τις λιγότερες κατοχές στο παιχνίδι, όντας ο μοναδικός πρωτοετής.
Σχόλιο αγώνα: Απίθανη η περσινή χρονιά για τους Ducks αφού έμειναν εκτός τελικού για έναν πόντο, στο final four του εθνικού τουρνουά. Όμως φέτος ο coach Altman αναγκάζεται να πορευτεί χωρίς τους 5 βασικούς παίκτες της ξέφρενης πορείας. Μιλάμε για τέτοια ποιότητα ώστε οι δυο να βρουν συμβόλαιο στους δυνάστες Warriors (Boucher,Bell) ένας βασικός στους Grizzlies (Brooks) και ένας ρολίστας στους Hawks (Dorsey). Πολύ δύσκολο εγχείρημα με τα αποτελέσματα να το δείχνουν, 15-8 overall, 6-6 στην Pac-12. Ακόμα και με το μικρό κολλέγιο του Paul George τα βρήκαν σκούρα, αλλά λόγω βάθους πάγκου και υπεροχής σε αθλητικά προσόντα, απέδρασαν με ένα δύσκολο διπλό.
Θετικές εντυπώσεις: Elijah Brown (ORE), Kenny Wooten (ORE), Jahmel Taylor (FRE)
Αγώνας: Wake Forest Demon Deacons at NC State Wolfpack 63-72
Omer Yurtseven Info: C, Sophomore, 2.13m, 111kg
Projected Pick: #36
Αναφορά παίκτη: Εκπληκτική ανάπτυξη του Τούρκου μετά από μια χρονιά στο κολέγιο. Πλέον μιλάμε για τον πυλώνα του NC State στην επίθεση, εντελώς διαφορετική ομάδα με αυτόν στον πάγκο. Ο ορισμός του pick'n'roll/pop ψηλού. Απίστευτα γρήγορο ρολάρισμα προς το καλάθι, τελειώνει τις φάσεις με το φανταστικό 62% στα δίποντα φέτος. Τιμωρεί με σουτάκια μετά από σκριν, από μέση και μακρινή απόσταση, πολύ καλή εκτέλεση με αμεσότητα και σιγουριά (13/26 τρίποντα). Όμως ίσως αναλώθηκε υπερβολικά σε αυτά, δεν πήρε τη μπάλα στο ποστ, ενώ κάποια τρίποντα ήταν υπερβολικά (2/6 στον αγώνα). Έτσι και αλλιώς θέλει δουλειά στο συγκεκριμένο τομέα με τις κινήσεις και το footwork στο ζωγραφιστό να είναι σε ακατέργαστο στάδιο. Έφτιαξε το σώμα του συγκριτικά με τα προηγούμενα χρόνια, αλλά δεν ανήκει και στην ελίτ. Θα μπορούσε να είναι πιο physical, με μεγαλύτερο πάθος στο παιχνίδι του. Καλός στην άμυνα ψηλά (1.8 blocks ανά αγώνα), ενώ και τα πλάγια βήματα του είναι σε καλό επίπεδο, ειδικότερα για το μέγεθός του. Έχει εντυπωσιάσει τους σκάουτερς με το ξεπέταγμά του και ήδη αυτή τη στιγμή θεωρείται pick πρώτου γύρου, εν αντιθέσει με την αρχή της σεζόν.
Σχόλιο αγώνα: Δυνατή μονομαχία μεταξύ δυο ομάδων με έντονη αντιπαλότητα από το παρελθόν. Αν και το Wake Forest έχασε κομβικούς παίκτες (Μήτογλου,Collins μεταξύ άλλων), έχει αρκετά ισορροπημένο ρόστερ και δεν ήταν μακριά από ένα μεγάλο διπλό (38-33 στο ημίχρονο). Σε αντίθεση με τους Demon Deacons που είναι χρονιά rebuilding, το NC State έχει στόχο την είσοδο στο NCAA Tournament (16-8 ρεκόρ) .
Θετικές εντυπώσεις: Bryant Crawford (WAK), Doral Moore (WAK)
ΒΑΣΚΟΣ ΣΤΕΛΙΟΣ ΣΤΑΘΗΣ NBA MOCK DRAFT 2018 NC STATE NCAA OMER YURTSEVEN OREGON DUCKS TROY BROWN
Τα μπασκετικά κακώς κείμενα: Troy Brown, Omer Yurtseven Scouting (NBA Mock Draft 2018)
https://3.bp.blogspot.com/-xMsaOBKt_zY/WnwDiWTD4FI/AAAAAAAAAak/1Dn8SfEsrio9YMCIueSXBkNNP2uCQd2aQCLcBGAs/s640/TROY.jpg
https://3.bp.blogspot.com/-xMsaOBKt_zY/WnwDiWTD4FI/AAAAAAAAAak/1Dn8SfEsrio9YMCIueSXBkNNP2uCQd2aQCLcBGAs/s72-c/TROY.jpg
http://www.badbasket.gr/2018/02/troy-brown-omer-yurtseven-scouting-nba.html